Gravesano

Gravesano estas komunumo de la komunumaro Taverne kaj la distrikto Lugano en Kantono Tiĉino, Svislando. Ĝi havis 1149 loĝantojn je la 31-a de decembro 2011.

 Geografio 
Gravesano situas proksimume 3 kilometrojn sudokcidente de la urbo Lugano, al kies aglomeraĵo la komunumo apartenas. En nordoriento la teritorio de la komunumo etendiĝas ĝis al la rivero Vedeggio. La komunumo konsistas el la vilaĝo Gravesano, kiu kovras la plej grandan parton de la malgranda, malpli ol 1 kvadratkilometron mezuranta komunuma teritorio, kial ĝi apartenas al la plej dense loĝataj komunumoj en Svislando, kaj la vilaĝeto Grumo.Fonto: Reta mapo 1:20000 de Swisstopo

La teritorio de la komunumo etendiĝas sur areo de 0,69 km², de kiuj 23,2% estas kovritaj de arbaro, 14,5% servas por agrikulturo kaj 55,1% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Gravesano limas en nordo al Bedano, en oriento al Lamone, en sudo al Manno, kaj en okcidento al Alto Malcantone.

 Trafiko 
Tra Gravesano pasas la malnova vojo de la montopasejo Monte Ceneri al Ponte Tresa. La plej proksima alveturejo al la svisa aŭtovojo A2 estas Lugano-Nordo, kiu situas 1 kilometron sude de la komunumo en Manno. Pere de buslinioj de la urba busreto de Lugano la komunumo estas konektita al la publika transportreto.

 Historio 
La unua dokumenta mencio de Gravesano datiĝas el la jaro 1254 kiel Gravaxana. Dum mezepoko la Monaĥejo San Pietro en Ciel d'Oro de Pavia kaj la episkopo de Como posedis bienojn en Gravesano. Pro la proksimece al la urbo Lugano la iama kamparana vilaĝo transformiĝis al antaŭurba loĝ- kaj industri- kvartalo.Fonto: Bernardino Croci Maspoli: Gravesano en Historia Leksikono de Svislando (2006-01-13)

 Notoj kaj referencoj 


 Eksteraj ligiloj 

 Oficiala retejo de la komunumo Gravesano